b'\n_START_ARTICLE_\nCurtea de Arbitraj Sportiv\n_START_PARAGRAPH_\nCurtea de Arbitraj Sportiv, numit\xc4\x83 \xc8\x99i Tribunalul de Arbitraj Sportiv, (\xc3\xaen francez\xc4\x83 Tribunal Arbitral du Sport, \xc3\xaen englez\xc4\x83 Court of Arbitration for Sport) este o autoritate independent\xc4\x83 a forurilor sportive, care particip\xc4\x83 prin arbitraj sau mediere la rezolvarea disputelor din domeniul sportului. Ea are sediul \xc3\xaen Lausanne, Elve\xc8\x9bia._NEWLINE_CAS cuprinde 251 de arbitri din 78 de \xc8\x9b\xc4\x83ri, inclusiv doi rom\xc3\xa2ni, Cristian Jura \xc8\x99i Dan Vi\xc8\x99oiu, precum \xc8\x99i 66 de mediatori. Are competen\xc8\x9be extinse referitoare la dopaj, cet\xc4\x83\xc8\x9benie sportiv\xc4\x83, sponsorizare \xc8\x99i sanc\xc8\x9biuni disciplinare.\n_START_SECTION_\nIstoric\n_START_PARAGRAPH_\nA fost \xc3\xaenfiin\xc8\x9bat\xc4\x83 pe 30 iunie 1984 la ini\xc8\x9biativa lui Juan Antonio Samaranch ca parte a Comitetului Olimpic Interna\xc8\x9bional. Primul caz examinat de CAS, \xc3\xaen 1986, a fost un litigiu \xc3\xaentr-un club elve\xc8\x9bian de hochei pe ghea\xc8\x9b\xc4\x83 \xc8\x99i liga elve\xc8\x9bian\xc4\x83 de specialitate: recursul clubului a fost respins. _NEWLINE_\xc3\x8en primii ani din istoria a CAS au existat dispute dac\xc4\x83 este o curtea de arbitraj adev\xc4\x83rat\xc4\x83 \xc8\x99i independent\xc4\x83, av\xc3\xa2nd \xc3\xaen vedere rela\xc8\x9biile sale organice cu COI. \xc3\x8en 1994, c\xc4\x83l\xc4\x83torul Elmar Gundel a contestat o decizie a CAS \xc3\xaenaintea Tribunalul Federal elve\xc8\x9bian. Acesta a confirmat c\xc4\x83 CAS este o adev\xc4\x83rat\xc4\x83 curte de arbitraj, dar a criticat lipsa de independen\xc8\x9b\xc4\x83 cur\xc8\x9bii fa\xc8\x9b\xc4\x83 de COI. Prin urmare, COI a \xc3\xaenfiin\xc8\x9bat Consiliul Interna\xc8\x9bional de Arbitraj Sportiv (\xc3\xaen englez\xc4\x83 International Council of Arbitration for Sport) pentru administrarea CAS. \xc3\x8en prezent CAS este complet independent\xc4\x83 fa\xc8\x9b\xc4\x83 de forurile sportive, ceea ce a recunoscut Tribunalul Federal elve\xc8\x9bian \xc3\xaen 2003 \xc3\xaen cazul Larisei Lazutina._NEWLINE_Dup\xc4\x83 anul 1996, to\xc8\x9bi participan\xc8\x9bii la Jocurile Olimpice sunt obliga\xc8\x9bi s\xc4\x83 semneze o renun\xc8\x9bare, dup\xc4\x83 care toate cererile trebuie s\xc4\x83 fie aduse \xc3\xaenaintea CAS.'